Kommende entry-level iPad får A14 chip og USB-C

Ifølge et nyt rygte lancerer Apple en ny entry-level iPad senere i år, med blandt andet en A14 chip, samt USB-C.

Transitionen til USB-C ser ud til at være uundgåelig for Apple, efter det seneste krav fra EU.
Læs mere om dette her: Løkken strammes om Lightning-stikket.

Den næste model i rækken som skifter fra Lightning til USB-C, er efter sigende den mest prisvenlige iPad. Hvis det bliver tilfældet, vil alle iPads benytte USB-C. Dermed er det kun iPhone som fortsat kører med Lightning.

Stærkere chip, USB-C og større skærm

Ifølge 9to5Mac planlægger Apple at opgradere deres entry-level iPad, som blot bliver kald “iPad”. Denne iPad bliver den 10. generation i serien og vil blandt andet byde på en A14 chip (ligesom den nuværende iPad Air), USB-C, samt en større skærm.

Skærmen siges at vokse en anelse fra de nuværende 10,2″ til 10,5″, lyder det fra Ross Young. Hvorvidt designet ændres drastisk og eksempelvis Hjem-knappen fjernes, ligesom på iPad Air, Mini og Pro, vides ikke.

Den kommende entry-level iPad (10. gen) forventes at blive introduceret i september måned.

Læs også: Samsung Galaxy Z Flip 4 er lækket på nye billeder

Kommende entry-level iPad får A14 chip og USB-C